armvectores/hy_wikipedia_2023 huggingface dataset:
Օրդուի գավառակ

Օրդու, գավառակ Օսմանյան կայսրության Տրապիզոնի վիլայեթում: Կենտրոնը Օրդու նավահանգիստն էր


== Աշխարհագրություն ==
Գավառակը տարածվում էր Բազար, Բոլման և Սելետ գետերի ավազանում: Արևելքից գավառակի սահմանները եզերվում են Անտիպոնտական լեռնաշղթայով, արևմուտքից և հարավից՝ Ջանիկի լեռնաշղթայով, իսկ հյուսիսից՝ Սև ծովով: Հիմնականում ունի լեռնային մակերևույթ: Նախկինում մտել է պատմական Խաղտիքի կազմի մեջ:


== Պատմություն ==
XVI դարում այստեղ հաստատվել են Կեսարիայից, Սեբաստիայից, Տրապիզոնից և Համշենից գաղթած հայեր: Հայերի հոսքն ուժեղացել է XIX դարի 20-ական թվականներին: 1877-1878 թվականների իրադարփություններից հետո թուրքական կառավարողները աստիճանաբար դուրս մղեցին տեղի հայ և հույն բնակչությանը: 1915 թվականի նախօրեին գավառակում բնակվում էր ավելի քան 10 000 հայ բնակիչ, որոնց մեծ մասը զոհվեց 1915-1918 թվականներին թուրքերի կողմից կազմակերպված ջարդերի ժամանակ:


== Բնակչություն ==
1908 թվականին գավառակն ուներ 130800 բնակիչ, որից 130400-ը՝ թրքացած վրացի, չերքեզ և լազեր էին, 17000-ը՝ հույներ, 10286-ը՝ հայեր:


== Վարչական բաժանում ==
Օրդուի հայաբնակ գյուղերն էին. Ալաճթամ (Ալաճաթամ), Բազարսու, Բամպուքլու, Խոճողլու գյուղ, Խոշկելուր, Ղաթր (Ղաթըր), Ղաթկեր, Ղուշչի, Մուսագռըք (Մուսագրըք), Յաղլըխ, Չամաշ, Չամբաշի, Չավուշլար, Չուտգամ, Պերշեմբե (Բերշեմպե), Պուլթան (Բուլթան), Սալլար, Սայաջի (Սայաճա), Տեփե, Ուլուբեյ, Քերիզդերե, Օրդու, Ֆարունա:
Գավառակը բաժանված էր հետևյալ գյուղախմբերի.

Բաշ Չարտաղ
Բերշեմպե
Մերքեզ
Չավուշլար
Չոմաշի
Սարիճուղ


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Աբխազ ուղղափառ եկեղեցի

Աբխազ ուղղափառ եկեղեցի, ուղղափառ եկեղեցի չկարգավորված ինքնահռչակ ինքնավար կարգավիճակով Աբխազիայում, որի տարածքում տեղական Եկեղեցիների կողմից (այդ թվում նաև Ռուս ՈՒԵ-ի կողմից) դե յուրե ճանաչվում է Վրաց ուղղափառ եկեղեցու իրավասությունը։ Դե ֆակտո, Աբխազիայի ուղղափառ հոգևորականները 2000-ականներից գտնվում են Ռուս ուղղափառ եկեղեցու Մայկոպի թեմի տնօրինության ներքո։ Ի սկզբանե պատմականորեն գոյություն ունեցած, Աբխազական եկեղեցին որպես առանձին ինքնավար միավոր այժմ ճանաչված չէ տեղական ուղղափառ եկեղեցիների կողմից, իսկ 2011 թվականին Աբխազի ուղղափառ եկեղեցում նույնիսկ պառակտում է տեղի ունեցել։


== Պատմություն ==


== Ժամանակակից վիճակ ==


== Առաջնորդների ցանկ ==


== Տես նաև ==
Աբխազիայի կաթողիկոսություն
Սուխումի և Աբխազիայի թեմ


== Արտաքին հղումներ ==
Աբխազ ուղղափառ եկեղեցու պատմությունը Archived 2012-10-09 at the Wayback Machine.


== Ծանոթագրություններ ==
Բշտիկապտուղ բռնչիատերև

Բշտիկապտուղ Բռնչիատերև (լատ.՝ Physocarpus), տերևաթափ թուփ է ունի 3մ բարձրություն, աղեղնաձև ճյուղերով, որոնք ծածկված են դարչնագույն, բարակ շերտերով անջատվող կեղևով։ Տերևները 3-5 բլթականի են, ատամնաեզր, կլորաէլիպսաձև, 2-4 սմ երկարությամբ։ Միջին բլթակը ավելի երկարացած է, մերկ են, վերևից կանաչ, ներքևից ավելի բաց գույնի։ Ծաղկում է մայիսին իսկ պտուղները հասունանում են սեպտեմբեր-հոկտեմբերին։ Պատկանում է վարդազգիներ ընտանիքին։


== Տարածում ==
Տարածված է Հյուսիսային Ամերիկայի Արևելյան նահանգներում Քվեբեկից մինչև Վրաստան։ 30 թվականին տարածվել է Հայաստանում սկզբում Արարատյան դաշտում հետո Վանաձորում, Սևանում և Գյումրիում։
Հողի նկատամամբ պահանջկոտ չէ, ամենուրեք լավ է աճում։ Բավականին դիմացկուն է երկարատև չորությանը, շոգին և ցրտին։ Բազմանում է սերմերի միջոցով, կտրոնավորմամբ և թփի բաժանման եղանակով։


== Աղբյուրներ ==
Լ.Վ. Հարությունյան-Քո շրջապատի թփերը, Սովետական գրող, 1984, 224 էջ
Աբելի քույրը

Հեռուստասերիալ


== Սյուժե ==
Կյանքի անհաղթահարելի թվացող խնդիրների կիզակետում հայտնված քույր և եղբայր ամեն կերպ փորձում են հաղթահարել դրանք։ Երիտասարդ քույր ում համար դառը իրականությունը շարունակական ներկա է։ Աբելը կյանքի մեծ մասը անցկացրել է բանտում մորից և քրոջից հեռու։ Հոր բացակայությունը Լիլիթի և Աբելի համար դարձել է ճակատագրական։ Դեպքերի զարգացման հետ մահանում է Լիլիթի և Աբելի մայրը ՝ Սառան։ Մոր մահից հետո հուսահատված Աբելը փորձում է ամեն կերպ լինել քրոջ կողքին։


== Դերասանական կազմ ==


== Ծանոթագրություններ ==


== Արտաքին հղումներ ==
Աբելի քույրը հեռուստասերիալը merkino.com  կայքում Archived 2018-03-24 at the Wayback Machine.
Աբելի քույրը հեռուստասերիալը panarmenian.tv կայքում Archived 2018-01-27 at the Wayback Machine.
Աբելի քույրը հեռուստասերիալը imdb.com կայքում
Աբելի քույրը հեռուստասերիալը armserial.com կայքում Archived 2017-01-21 at the Wayback Machine.
Փարիզ (ֆիլմ)

«Փարիզ» (ֆր.՝ Paris) 2008 թվականին նկարահանված ֆիլմ, որի ռեժիսորն է Սեդրիկա Կլապիշան։


== Սյուժե ==
Պիեռը նախկինում պրոֆեսիոնալ պարող էր։ Պիեռը տառապում է սրտի հիվանդությունից։ Նա նստաց հիվանդանոցում սպասում էր, որպեսզի կատարեն փոխպատվաստում, դրանից է կախվաց՝ կապրի՞ նա, թե՝ չէ։ Նա նստաց պատշգամբին նայում էր մարդկանց։ Երբ, որ Պիեռը տեղափոխվում է իր քրոջ մոտ, որն ապրում է իր երեք երեխայի հետ, Պիեռը որոշում է չխմբագրել իր քրոջը և ձեռք չբերել նոր սովորություններ։


== Դերերում ==
Ժուլիետ Բինոշ
Ռոմեն Դյուրիս
Մելանի Լորեն
Ֆաբրիս Լուկին
Դյուպանտել Ալբեր
Կարին Վիար
Օլիվիա Բոնամի
Ֆրանսուա Կլյուզե
Ժիլ Լելուշ


== Սաունդթրեք ==
Kraked Unit - "Munivers De Paris"
Wax Tailor (feat. Charlotte Savary) - "Seize The Day"
Artur Nunes - "Tiea"
Kraked Unit - "L'air Des Cendres"
Rosemary Clooney - "Sway"
Quincy Jones - "Comin' Home Baby"
Philippe Katerine - "Louxor J'adore"
Wilson Pickett - "Land of a Thousand Dances"
Grant Phabao pres. Carlton Livingston and The Lone Ranger - "Running For My Life"
Kraked Unit - "Douala Paris"
Kraked Unit - "I Love Bidoche"
Kraked Unit - "Ah Hum Babe"
Adrag - "I don 't give a F..."
Kraked Unit - "Les Fleurs Du Slam"
Erik Satie - "Gnossienne N°1"


== Ծանոթագրություններ ==


== Արտաքին հղումներ ==
http://www.lefilm-paris.com/ Փարիզ (ֆիլմ). պաշտոնական կայք  (Ֆրանսերեն)
Paris(անգլ.) ֆիլմը Internet Movie Database կայքում
«Paris»(անգլ.) ֆիլմը Allmovie կայքում:
«Paris»(անգլ.) ֆիլմը Box Office Mojo  կայքում
«Paris»(անգլ.) ֆիլմը Metacritic կայքում:
Paris(անգլ.) ֆիլմը Rotten Tomatoes կայքում
Allocine.fr article (Ֆրանսերեն)
Trailer with English subtitles
Գյումուշխանեի լեռնաշղթա

Անվան այլ կիրառումների համար տե՛ս՝ Գյումուշխանե (այլ կիրառումներ)Գյումուշխանե, լեռնաշղթա Հայկական լեռնաշխարհում, Պոնտական լեռներում, նրա արևմտյան հատվածում։ Լեռնաշղթայի հարավային լանջերից սկիզբ է առնում Գայլ գետը։


== Ծանոթագրություններ ==
Ռապովկա

Ռապովկա (ռուս.՝ Раповка), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Այի սյուր Սոմ

Այի սյուր Սոմ (ֆր.՝ Ailly-sur-Somme), կոմունա հյուսիսային Ֆրանսիայում, մտնում է Պիկարդիա մարզում, Սոմ գավառում, Ամյեն շրջանում, Ամյենից 8 կմ դեպի հյուսիս-արևմուտք, Սոմմե գետի ձախ ափին։
Բնակչությունը՝ 3188 մարդ (2009)։


== Տնտեսություն ==
Զբաղվածության կառուցվածք։

Գյուղատնտեսություն - 0.5%
Արդյունաբերություն - 36.5%
Շինարարություն - 8.2%
Առևտուր, տրանսպորտ և ծառայություններ - 25.5%
Պետական ​​և համայնքային ծառայություններ - 29.2%


== Ղեկավարություն ==
Այի սյուր Սոմը 2001 թվականից կառավարում է քաղաքապետ Ֆրանսիս Ֆուկեն։


== Ժողովրդագրություն ==


== Տես նաև ==
Սոմ գավառի համայնքների ցանկ


== Արտաքին հղումներ ==
[1]
Իստոչնո Նովո Սարաևո (համայնք)

Իստոչնո Նովո Սարաևո համայնք (սերբ.՝ Општина Источно Ново Сарајево), համայնք Բոսնիա և Հերցեգովինայի Սերբական Հանրապետություն վարչական կազմավորման հարավարևելյան հատվածում։ Վարչական կենտրոնը Լուկավիցա քաղաքն է։


== Բնակչություն ==
Ըստ 2013 թվականի մարդահամարի տվյալների՝ համայնքի բնակչությունը կազմում է 11477 մարդ։

Համայնքի բնակչության էթնիկ խումբը՝


== Բնակավայրեր ==
Համայնքի կազմի մեջ է մտնում 8 բնակավայր, որոնց թվում է Լուկավիցա քաղաքը։


== Ծանոթագրություններ ==
Ռինկոնադա (դեպարտամենտ)

Ռինկոնադա (իսպ.՝ Departamento de Rinconada), դեպարտամենտ Արգենտինայում, Ժուժույ պրովինցիայի կազմում։ Տարածքը՝ 6407 կմ²։ Ըստ վիճակագրության Ազգային ինստիտուտի և Արգենտինայի բնակչության 2010 թվականի մարդահամարի տվյալների՝ դեպարտամենտի բնակչությունը կազմում է 2488 մարդ՝ 2001 թվականի 2298-ի փոխարեն, որը կազմում է 8,3 % աճ։ Բնակչության խտությունը՝ 0,388 մարդ/կմ²։ Վարչական կենտրոնը Ռինկոնադան է։


== Աշխարհագրություն ==
հյուսիսում՝ Սանտա Կատալինա դեպարտամենտին
հյուսիս-արևելքում՝ Յավի դեպարտամենտին
արևելքում՝ Կոչինոկո դեպարտամենտին
հարավում՝ Սուսկես դեպարտամենտին
հարավ-արևմուտքում՝ Չիլիին
հյուսիս-արևմուտքում՝ Բոլիվիեյին


== Խոշորագույն բնակավայրեր ==


== Ծանոթագրություններ ==
Գալինա Բաննիկովա

Գալինա  Անդրեևնա Բաննիկովա (ռուս.՝ Галина Андреевна Банникова, մարտի 17 (30), 1901, Սարապուլ, Վյատկայի գավառ, Ռուսական կայսրություն - հունիսի 27, 1972(1972-06-27), Մոսկվա, ԽՍՀՄ), խորհրդային գծանկարիչ, տառատեսակների նկարիչ։


== Կենսագրություն ==
1930 թվականին ավարտել է Լենինգրադի բարձրագույն գեղարվեստական տեխնիկական ինստիտուտը (Գեղարվեստի համառուսաստանյան ակադեմիայի մասնաճյուղ)։ 1939 թվականից աշխատել է պոլիգրաֆիական արդյունաբերության համառուսաստանյան հետազոտական ինստիտուտի տառատեսակների հավաքածուների բաժնում։ Նա մի շարք տառատեսակների հեղինակ է, որոնցից  առավել հայտնի են «Բաննիկովսկայա» (1950), «Բայկոնուր» (1960–1969) և «Կամա» (1967–1971) լրակազմերը։ Բաննիկովան իր ստեղծագործական մտահղացումներով փորձել է բացահայտել տպագրական տառատեսակների գեղարվեստական արժեքը և ներդաշնակորեն համատեղել այն գործնականության և ընթեռնելիության հետ։ «Բաննիկովսկայա» լրակազմի վրա նա աշխատել է երկար տարիներ` մանրակրկիտ ուսումնասիրելով պետրովյան ժամանակների առաջին ռուսական տառատեսակները և Վերածննդի շրջանի եվրոպական տառատեսակները, Բաննիկովան ստեղծեց անտիկվար տիպի կիրիլյան առաջին բնօրինակ տառատեսակը` նախատեսված գեղարվեստական գրականության հավաքածուի համար։
Բաննիկովան համարվում է նաև բազմաթիվ վերնագրերի, տիտղոսաթերթերի, գրքերի կազմերի, զարդանախշերով տառատեսակների շարքի և տպագրական այլ աշխատանքների հեղինակ։ Նա զբաղվում է տառատեսակների համեմատական ընթեռնելիության և անհատական նիշերի տարբերակման հիմնախնդիրներով և գրել է այդ թեմայով մի շարք տեսական աշխատանքներ։ 1957 թվականին կազմակերպված Գրքի, գրաֆիկայի և պաստառի համամիութենական ցուցահանդեսում «Բանիկովսկայա» լրակազմը արժանացել է I աստիճանի դիպլոմի։


== Ծանոթագրություններ ==


== Աղբյուրներ ==
Ровенский М. Г. Отдел наборных шрифтов НИИПолиграфМаша и отечественное шрифтовое дело. — Журнал «Полиграфист-издатель», № 4, 1995 г.
Արևելյան կիսագունդ

Արևելյան կիսագունդ, Երկրի կիսագունդն է, գտնվում է Գրինվիչի միջօրեականից արևելք և 180° միջօրեականից արևմուտք։ Արևելյան կիսագնդի միջօրեականները կոչվում են արևելյան երկայնություն։ Արևելյան կիսագնդի մաս են համարվում Եվրասիայի Գրինվիչից արևելք գտնվող մասը (բացի  Չուկոտկա թերակղզու մի փոքր մաս), Աֆրիկայի, Անտարկտիդայի մեծ մասը, Հնդկական Օվկիանոսը, Ավստրալիան և Ատլանտյան ու Խաղաղ օվկիանոսների մասերը։


== Բնակչություն ==
Երկրագնդի բնակչության 82% -ը ապրում է արևելյան կիսագնդում, իսկ 18% - ը՝ արևմտյան կիսագնդում։


== Աշխարհագրություն ==
Արևելյան կիսագնդի կենտրոնը գտնվում է Հնդկական օվկիանոսում՝ հասարակածի և արևելյան երկայնության 90-րդ միջօրեականի հատման կետում, Արևելահնդկական լեռնաշղթայում։ Կենտրոնին ամենամոտ ցամաքային տարածքը Սիմելու կղզին է 2°35′ հս․ լ. 96°05′ ավ. ե.։

Արևելյան կիսագնդի հողային զանգվածն ավելի մեծ է քան արևմտյան կիսագնդինը, ինչպես նաև բնակավայրերն արևելյան կիսագնդում արևմտյանի համեմատ բավականին շատ են։
Այս կոնվենցիան հիմնադրվել է 1884 թվականին, Վաշինգտոնում կայացած Միջազգային միջօրեական համաժողովում, որտեղ ընդունվել են Կանադայի երկաթուղային ինժեներ սըր Սենդֆորդ Ֆլեմինգի ստանդարտ ժամանակի հասկացությունները։ Այս կիսագնդերը չեն համապատասխանում որոշակի մայրցամաքներին։ Արևմտյան Եվրոպայի, Արևմտյան Աֆրիկայի, Օվկիանիայի և Ռուսաստանի ծայրահեղ հյուսիս-արևելքի մասերը գտնվում են Արևմտյան կիսագնդում, առանձնացնելով այն մայրցամաքներից, որոնք "Արևելքի" և "Արևմուտքի" աշխարհաքաղաքական կառույցների մեծամասնության համար վիճելի են հանդիսանում։
Հետեւաբար, 20 ° W միջօրեականը և տրամագծորեն հակառակ 160°E հաճախ օգտագործվում են ոչ միայն ֆիզիկայում և նավարկությունում, որոնք ներառում են ոչ միայն եվրոպական և աֆրիկյան հիմնական հողերը, այլև ներառում է մի փոքր մասը հյուսիսարևելյան Գրենլանդիայի (սովորաբար համարվում է Հյուսիսային Ամերիկայի մասը) և բացառում մեծ մասը Արևելյան Ռուսաստանի և Օվկիանիայի (օրինակ, Նոր Զելանդիա)։ Մինչև գլոբալ ընդունումը, բազմաթիվ պարզմիջօրեականներ են տեղադրվել տարբեր երկրներում, որտեղ ժամանակը որոշվում է տեղական կեսօրին (այսպիսով՝ տեղական միջօրեական)։


== Տես նաև ==
Արևմտյան կիսագունդ
Հյուսիսային կիսագունդ
Հարավային կիսագունդ
Երկրի կիսագնդերը


== Արտաքին հղումներ ==
Olson, Judy M. «Projecting the hemisphere Archived 2007-08-14 at the Wayback Machine.», ch. 4 from Matching the map projection to the need Archived 2007-08-18 at the Wayback Machine..
Robinson, Arthur H. & Snyder, John P., eds. 1997. Bethesda, MD: Cartography and Geographic Information Society, American Congress on Surveying and Mapping.
Eastern Hemisphere. «Merriam-Webster’s Geographical Dictionary», 3rd ed. 2001. Springfield, MA: Merriam-Webster, Inc., p. 340.


== Ծանոթագրություններ ==
Կովկասյան III բանակային կորպուս

III Կովկասյան բանակային կորպուս (ռուս.՝ III Кавка́зский арме́йский ко́рпус)՝ Ռուսական կայսերական զինված ուժերի զորամիավորում, որը գոյություն է ունեցել 1912-1918 թվականներին։
1914 թվականի օգոստոսի 22-ին այս բանակային կորպուսը մտցվել է Ռուսական կայսրության 4-րդ բանակի կազմի մեջ (ռուս.՝ ru:4-я армия (Российская империя)), որը գործում էր Հարավ-արևմտյան ռազմաճակատի կազմում (ռուս.՝ ru:Юго-Западный фронт (Первая мировая война)):


== Կազմ ==
Մտնում էր Կովկասյան ռազմական օկրուգի կազմի մեջ։ Կովկասյան III բանակային կորպուսի մարտական կազմը 18.07.1914 դրությամբ հետևյալն էր.

XXI հետևակային դիվիզիա
I բրիգադ
Ապշերոնյան 81-րդ հետևակային զորագունդ
Դաղստանյան 82-րդ հետևակային զորագունդ
II բրիգադ
Սամուրյան 83-րդ հետևակային զորագունդ
Շիրվանյան 84-րդ հետևակային զորագունդ
XXI հրետանային բրիգադ
LII հետևակային դիվիզիա
I բրիգադ
Շամախյան 205-րդ հետևակային զորագունդ
Սալյանյան 206-րդ հետևակային զորագունդ
II բրիգադ
Նոր Բայազետի 207-րդ հետևակային զորագունդ
Լոռվա 208-րդ հետևակային զորագունդ
LII հրետանային բրիգադ
III Կովկասյան կազակական դիվիզիա
I բրիգադ
1-ին Եկատերինադարյան զորագունդ
Օսական այրուձիու դիվիզիոն
II բրիգադ
1-ին Ղզլար-Գրեբենյան զորագունդ
Դաղստանյան այրուձիու զորագունդ
3-րդ Կովկասյան կազակական դիվիզիոն
3-րդ Կովկասյան հրասանդա-հրետանային դիվիզիոն
3-րդ Կովկասյան սակրավոր գումարտակ


== Հրամանատարներ ==
11.5.1912 — 8.6.1917 - Իրման (Իրմանով) Վլադիմիր Ալեքսանդրի (գեներալ-լեյտենանտ, 1914 թ. դեկտեմբերի 6-ից՝ հրետանու գեներալ)։
հուլիս 1917 — 6.8.1917 - Իվանով Նիկոլայ Մաքսիմի (գեներալ-լեյտենանտ)
6.8.1917-ից - Էրիստով Ալեքսանդր Նիկոլայի (գեներալ-մայոր, 1917 թ. օգոստոսի 23-ից՝ գեներալ-լեյտենանտ)


== Պատկերասրահ ==

		


== Ծանոթագրություններ ==


== Արտաքին հղումներ ==
Կաղապար:Grwar.ru
Կաղապար:Grwar.ru
Каушенский бой


== Աղբյուրներ ==
Русская армия в Великой войне: Картотека формирований
Կաղապար:Книга:Залесский К.А.:Кто был кто в ПМВ
Военный энциклопедический словарь. М., Военное издательство, 1984. Юго-Западный фронт 1914—1917, с. 838; Галицийская битва 1914, с. 178; Галич-Львовская операция 1914, с. 178; Люблин-Холмская операция, с. 411;Կաղապար:Ռուսաստանի զինված ուժերը Առաջին համաշխարհային պատերազմում
{{:ru:Вооружённые силы России в ПМВ}}
Նիատա

Նիատա (հուն․՝ Αρμένιο)՝ գյուղ Հունաստանի Հանրապետության Լարիսսա երկրամասում։ 2001 թվականի մարդահամարի տվյալներով, գյուղի բնակչությունը կազմում է 2,666 մարդ, իսկ բնակչության միջին խտությունը 23 մարդ/կմ քառ.։


== Ծանոթագրություններ ==


== Արտաքին հղումներ ==
Niata Website and Blog Archived 2015-08-01 at the Wayback Machine.
Niata Photos
Ադրբեջանի քաղաքներ

Ներկայիս Ադրբեջանական Հանրապետության դե յուրե տարածքում կա քաղաքի (ադրբ.՝ şəhər) կարգավիճակ ունեցող 69 բնակավայր։ Դրանք են՝


== Քարտեզ ==


== Տես նաև ==
Ադրբեջանի վարչական բաժանում


== Ծանոթագրություններ ==
Կամենկա (գյուղ, Ելանեցի շրջան)

Անվան այլ կիրառումների համար տե՛ս՝ ԿամենկաԿամենկա (ուկրաիներեն՝ Камянка), գյուղ Ուկրաինայի Նիկոլաևի մարզի Ելանեցի շրջանում։ Հիմնադրվել է 1790 թվականին։
2001 թվականի տվյալներով Կամենկա գյուղում բնակվել է 238 մարդ։ Բնակավայրը զբաղեցնում է 0,427 կմ²։


== Պատմություն ==
1946 թվականին Ուկրաինական ԽՍՀ ՊՎՍ-ի հրամանագրով Արիստարխովկա գյուղը վերանվանվել է Կամենկա։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(198) Ամպելա

(198) Ամպելա (անգլ.՝ Ampella), աստերոիդ աստերոիդների հիմնական գոտում։ Հայտնաբերվել է 1879 թվականի հունիսի 13-ին Ալֆոնս Բորելիի կողմից Մարսելում։
Միջին հեռավորությունը Արեգակից կազմում է 2,457597 ա. մ., առավելագույնը մոտենում է 1,8953 ա. մ. հեռավորության վրա և հեռանում 3,0199 ա. մ., իսկ Երկրի ուղեծրին Ամպելա աստերոիդը նվազագույնը մոտենում է 0,9182 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1407,23 երկրային օրվա ընթացքում, իր ուղեծրով շարժվելով միջինում 0,255822 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,31° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(198) Ամպելա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ակիմ Սաթյան

Ակիմ Իվանի Սաթյան (1899, Մեղրի - 1968, Երևան, Հայկական ԽՍՀ, ԽՍՀՄ), Միջին Ասիայում խորհրդային ռեժիմի հաստատման աջակից, ԽՄԿԿ անդամ (1919)։
Հոկտեմբերյան Հեղափոխությունից հետո կարմիր բանակի շարքերում մասնակցել է սպիտակ գվարդիականների ու բասմաչների դեմ մարտերին և շարքային մարտիկից դարձել բանակի հատուկ բաժնի պետ։ Երկար տարիներ ծառայել է պետական անվտանգության մարմիններում, վարել պատասխանատու պաշտոններ։ Երկրորդ համաշխարհային պատերազմի ժամանակ գործող բանակում եղել է դիվիզիայի հրամանատարի տեղակալ։ 1947 թվականից Սաթյանը, հասարակական կարգով, ակտիվ աշխատանք է տարել կուսակցական և խորհրդային մարմիններում։
Պարգևատրվել է Լենինի, Կարմիր դրոշի 2, Կարմիր աստղի շքանշաններով։
Բուսաբանական այգի

Բուսաբանական այգի, գիտահետազոտական, կրթական և մշակութային հաստատություն, որտեղ ստեղծվում և ուսումնասիրվում են համաշխարհային ֆլորայի բազմազանությունը ներկայացնող կենդանի բուսական հավաքածուներ։ Աշխարհում առաջին բուսաբանական այգին ստեղծվել է Իտալիայում՝ 14-րդ դարի սկզբներին։


== Հայաստանում ==
Հայաստանում բույսերի ներմուծման և կլիմայավարժեցման աշխատանքները ղեկավարում և համակարգում են ՀՀ ԳԱԱ Բուսաբանության ինստիտուտին կից Երևանի բուսաբանական այգին իր Վանաձորի և Սևանի բաժանմունքներով։ Երևանի բուսաբանական այգին հիմնադրվել է 1935 թվականին (80 հա, 1100 բուսատեսակ), Վանաձորի և Սևանի բաժանմունքները՝ համապատասխանաբար՝ 1935 թվականին (12 հա, 600 բուսատեսակ) և 1944 թվականին (2 հա, 450 բուսատեսակ)։
Բուսաբանական այգում հավաքված բուսական հարուստ ֆոնդերը լայնորեն օգտագործվում են ուսանողների և դպրոցականների ուսուցման և բնակչության բուսաբանական գիտելիքների հարստացման նպատակով։
Փակ և բաց գրունտի բուսականության հավաքագրումը այգու գոյության ամբողջ ընթացքում կազմել է ավելի քան 7 հազար տեսակ։
Բուսաբանական այգու ծառաթփային բուսականության ցուցադրումը կառուցված է աշխարհագրական սկզբունքով։ 1967 թվականին ստեղծված աշխարհագրական դենդրարիումում (4 հողամաս) տեղաբաշխված են Կովկասի և Ղրիմի, Հյուսիսային Ամերիկայի, Եվրոպայի և Սիբիրի, Արևելյան Ասիայի (Չինաստան, Ճապոնիա, Կորեա, Հեռավոր Արևելք) դենդրոֆլորաները։
Երևանի բուսաբանական այգում մինչև 1992 թվականը գործում էր ջերմատուն, որտեղ ներկայացված էին 1260 տեսակի արևադարձային և մերձարևադարձային բույսեր։ Այժմ տեսականու թիվը նվազել է մինչև 300՝ 1992 թվականից ջերմատնային տնտեսության չգործելու պատճառով։
Արթուր Վարդանյան (այլ կիրառումներ)

Արթուր Վարդանյան, ՀՀ պետական գործիչ, ՀՀ Հանրային ծառայությունները կարգավորող հանձնաժողովի անդամ։
Արթուր Վարդանյան, Քեսաբի ազատագրմանը մասնակցած «Հայոց Վահան» կազմակերպության հիմնադիր։
Էդգար Մարին

Էդգար Մարին Լևի (իսպ.՝ Edgar Marín Leví, մայիսի 22, 1943, Պուերտո Նուեվո, Պունտարենաս, Կոստա Ռիկա), 1960-1970-ականների կոստառիկացի ֆուտբոլիստ, հարձակվող։
Կարիերայի մեծ մասն անց է կացրել «Դեպորտիվո Սապրիսայի» կազմում։ 1961-1977 թթ. ընթացքում Մարինը «Սապրիսայի» հետ 12 տիտղոս է նվաճել Կոստա Ռիկայի Պրիմիերա Դիվիզիոնում։ 1967-1969 թթ. ընթացքում հանդես է եկել Հյուսիսամերիկյան սոքերի լիգայում (NASL)՝ «Օքլենդ Քլիփերս» և «Կանզաս Սիթի Սփերս» ակումբների կազմում։
Կոստա Ռիկայի հավաքականի կազմում նվաճել է 1963 թ. Սալվադորում կայացած Հյուսիսային ու Կենտրոնական Ամերիկայի և Կարիբյան ավազանի մայրցամաքային առաջնության՝ ԿՈՆԿԱԿԱՖ-ի ազգերի առաջնության (NORCECA) առաջին խաղարկության չեմպիոնի կոչումը։


== Ծանոթագրություններ ==


== Հղումներ ==
Տեղեքարտ Էդգար Մարին; ՖԻՖԱ-ի պաշտոնական կայք Archived 2013-06-29 at Archive.is, national-football-teams.com, nasljerseys.com (անգլ.)
«Սապրիսայի հսկաները»; aldia.cr (իսպ.)
Էսոյլա

Էսոյլա (ռուս.՝ Эссойла, կարել.՝ Dessoilu, ֆիններեն՝ Jessoila), գյուղ Ռուսաստանի, Կարելիայի հանրապետության Պրյաժինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոստանլիկ

Բոստանլիկ, գյուղ Արևմտյան Հայաստանում, Խարբերդի վիլայեթի Արաբկիրի գավառակում։ Գտնվում էր Արաբկիր քաղաքից հարավ-արևելք, Քեբանմադեն գյուղից 6 կմ հյուսիս-արևելք, Արածանիի ձախ ափի մոտ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ուոկալա շրջան (Ֆլորիդա)

Ուոկալա շրջան (անգլ.՝ Wakulla County), ԱՄՆ Ֆլորիդա նահանգի 67 վարչական միավորներից մեկը։ Ընդհանուր տարածությունը 1.572 կմ² է, բնակչությունը՝ 30.776 մարդ (2010 թ. տվյալներով)։ Շրջկենտրոնն է Քրոֆորդվիլ բնակավայրը։ Կազմավորվել է 1843 թ.։
Նունուֆար (պար)

Անվան այլ կիրառումների համար տե՛ս՝ Նունուֆար (այլ կիրառումներ)Նունուֆար, ասիական կամ կովկասյան կանացի մենապար կամ զուգապար։ Պարաձևը և պարեղանակը անկայուն են․ յուրաքանչյուր պարուսույց բեմադրելիս պարեղանակի և պարաձևի մեջ փոփոխություններ է մտցրել։ Ձևավորվել է 19-րդ դարի վերջերին, գոյատևել մինչև 20-րդ դարի 1-ին կեսը։ Կատարվել է կովկասյան պարերի քայլերով ու արտահայտչամիջոցներով։ Պարեղանակի և պարաքայլի հաստատուն չլինելու հետևանքով նունուֆարի մասին միայն հիշողություններ են պահպանվել։ Մեր օրերում «Նունուֆար» են կոչվում նորաստեղծ պարեղանակով ու քայլերով կատարվող, մեծ մասամբ մանկական պարերը, որոնք ոչ մի կապ չունեն նախկին նունուֆարի հետ։
Երկրների ցանկն ըստ նախընթաց և կանխատեսվող ՀՆԱ-ի (անվանական)

Երկրների ցանկն ըստ նախընթաց և կանխատեսվող ՀՆԱ-ի (անվանական) (անգլ.՝ List of countries by past and projected GDP (nominal)), Արժույթի միջազգային հիմնադրամի, Միավորված ազգերի կազմակերպության, Համաշխարհային բանկի կողմից երկրների դասակարգված ցանկ՝ ըստ նախընթաց և կանխատեսվող համախառն ներքին արդյունքի (անվանական)։ Դասակարգումը կատարված է ԱՄՆ դոլարի պաշտոնական փոխարժեքների տվյալներով և ճշգրտված չէ գնաճի համար։ Պաշտոնական տվյալները վերցված են Արժույթի միջազգային հիմնադրամի 2022 թվականի Համաշխարհային տնտեսական հեռանկարների (WEO), ինչպես նաև՝ Միավորված ազգերի կազմակերպության, Համաշխարհային բանկի տվյալների բազաներից։


== Միավորված ազգերի կազմակերպության գնահատումները 1970-1979 թվականներին ==


== Արժույթի միջազգային հիմնադրամի գնահատումները 1980-1989 թվականներին ==


== Արժույթի միջազգային հիմնադրամի գնահատումները 1990-1999 թվականներին ==


== Արժույթի միջազգային հիմնադրամի գնահատումները 2000-2009 թվականներին ==


== Արժույթի միջազգային հիմնադրամի գնահատումները 2010-2019 թվականներին ==


== Արժույթի միջազգային հիմնադրամի կանխատեսումները 2020-2027 թվականներին ==


== Համախառն ներքին արդյունքի նշաձողերն ըստ երկրների (տրիլիոն դոլար) ==
Ստորև ներկայացված է այն երկրների ցանկը, որոնք որոշակի ժամանակաշրջանում հասել են անվանական ՀՆԱ-ի որոշակի շեմին՝ ըստ Արժույթի միջազգային հիմնադրամի , Միավորված ազգերի կազմակերպության, Համաշխարհային բանկի։


== Համախառն ներքին արդյունքի կանխատեսվող գնահատումներ ==
Ներոհիշյալ աղյուսակը ներկայացնում է 2021-ից մինչև 2036 թվականների 20 խոշորագույն տնտեսությունների ՀՆԱ-ի գնահատումները, որն իրականացվել է 2021 թվականի դեկտեմբերին Մեծ Բրիտանիայի Բիզնեսի և տնտեսական հետազոտությունների կենտրոնի կողմից։

Ստորև ներկայացվում է 2016-ից մինչև 2050 թվականների 20 խոշորագույն տնտեսությունների ՀՆԱ-ի գնահատումները, որոնք արվել են 2017 թվականին Մեծ Բրիտանիայի Pricewaterhouse Coopers կողմից։

Հետևյալ աղյուսակը 2010-ից մինչև 2050 թվականների ամենամեծ 10 տնտեսությունների գնահատումն է, որը կազմվել է 2011 թվականին Citigroup-ի կողմից։

Այս գնահատումները կատարվել են 2006 թվականին Goldman Sachs բանկի կողմից։ Որոշ երկրներ, ինչպիսիք են Իսպանիան և Նիդեռլանդները դուրս են մնացել գնահատումից, որի պատճառը  զարգացող երկրների վրա կենտրոնացնումն է։


== Ծանոթագրություններ ==
Մայիսի 28

Մայիսի 28, տարվա 148-րդ (նահանջ տարիներին՝ 149-րդ) օրն է։

Տարվա ավարտին մնում է 217 օր։


== Դեպքեր ==
1864՝ բացվել է Լա Պերլա թատրոնը։
1877՝ Ռուսական զորքերը մտնում են Ալաշկերտ
1905՝ Ցուշիմայի ճակատամարտում ռուսական նավատորմը կործանիչ պարտություն է կրում ճապոնացիներից
1918՝
Հայաստանի անկախության հռչակումը
Ադրբեջանի անկախության հռչակումը
1993՝
Մոնակոն դառնում է ՄԱԿ 182-րդ անդամ
Էրիթրեան դառնում է ՄԱԿ անդամ


== Ծնունդներ ==
1878 - Նիկոլայ Մադաթով, ճարտարապետ
1903 - Էզրաս Հասրաթյան, ֆիզիոլոգ, ՀԳԱ թղթակից անդամ, ակադեմիկոս
1908 - Յան Ֆլեմինգ, անգլիացի գրող և լրագրող
1913 - Տիխոն Խրեննիկով, ռուս խորհրդային կոմպոզիտոր
1915 - Սարգիս Հակոբյան, կենսաբան
1926 - Տատյանա Հովսեփյան, ակնաբան
1943 - Ելենա Սուլիոտիս Έλενα Σουλιώτη օպերային սոպրանո երգչուհի
1947 - Արմո Գալստյան, Արցախյան ազատամարտի մասնակից
1956 - Ալբերտ Բազեյան, քաղաքական և պետական գործիչ
1959 - Շարլ Բերբերյան ֆրանսահայ անիմատոր
1961 - Գեղամ Գաբրիելյան, օդաչու
1968 - Քայլի Մինոուգ, ավստրալիացի երգչուհի և դերասանուհ


== Մահեր ==
1805 - Լուիջի Բոկերինի Luigi Boccherini իտալացի թավջութակահար
1849 - Էնն Բրոնտե, անգլիացի գրող և պոետ
1916 - Իվան Ֆրանկո Iван Франко ուկրաինացի գրող և բանաստեղծ
1937 - Ալֆրեդ Ադլեր Alfred Adler ավստրիացի բժիշկ
1989 - Խաչիկ Հրաչյան, բանաստեղծ
2012 - Միքայել Ապրեսյան Արցախյան պատերազմի հերոս


== Տոներ ==
Հայաստանի առաջին հանրապետության հռչակման օր (1918 թ.)
Ֆիլիպիններ՝ Դրոշի օր
Հանրապետության օր՝
Ադրբեջան
Նեպալ


== Ծանոթագրություններ ==
Գեղվաձոր (ձորահովիտ)

Գեղվաձոր, հովիտ Հայաստանի Սյունիքի մարզում, Ոսկեպարի լեռներում, Գեղի գետի ավազանում։ Ղ․ Ալիշանը նույնացնում է Բաղաբերդի շրջանի հետ։ Գեղվաձոր Զանգեզուրի համար այն է, ինչ որ Կարթագենը Հռոմի համար (Նժդեհ)։


== Ծանոթագրություններ ==
Սամոա Ջո

Նուֆոլաու Ջոել Շենուա(անգլ.` Nuufolau Joel Seanoa, մարտի 17, 1979(1979-03-17), Օրինջ շրջան, Կալիֆոռնիա, ԱՄՆ), առավել հայտնի Սամոա Ջո ռինգային անվամբ, սամոական ծագմամբ ամերիկացի պրոֆեսիոնալ ըմբշամարտիկ։ Ներկա պահին հանդես է գալիս «Ring of Honor» (ROH) և «WWE» կազմակերպություններում։ Առավել հայտնի է «Total Nonstop Action Wrestling» (TNA) կազմակերպությունում հանդես գալու տարիներից։
Մասնագիտական նորամուտը «TNA»-ում կայացել է 2005 թվականի հունիսի 19-ին։ Հայտնի է նաև «Ring of Honor» (ROH) կազմակերպությունում ունեցած ելույթներից, որտեղ մեկ անգամ նվաճել է ROH աշխարհի ծանրքաշային առաջնությունը (ռեկորդային 21 ամսվա պաշտպանությամբ)։


== Մենեջերներ ==
Թազ
Ջեֆ Ջարեթ
Քևին Նեշ


== Ծանոթագրություններ ==
Յանոշ Վայդա

Յանոշ Վայդա (հունգարերեն՝ Vajda János, մայիսի 7, 1827(1827-05-07), Պեշտ, Պեշտ, Հունգարիա - հունվարի 17, 1897(1897-01-17), Բուդապեշտ, Ավստրո-Հունգարիա), հունգարացի բանաստեղծ, արձակագիր, ժուռնալիստ։ Առաջին բանաստեղծությունը տպագրվել է 1844 թվականին, Életképek պարբերականում։ Եղել է Կիշֆալուդի ընկերության անդամներից, ընկերություն, որը 19-20-րդ դարերում մեծապես նպաստել է հունգար գրողների ստեղծագործությունների հրատարակման գործին։


== Կենսագրություն ==
Ծնվել ու մեծացել է անտառապահի ընտանիքում։ Գիմնազիան ավարտելուց հետո անցել է պետական ծառայության, բացի այդ՝ իր ուժերը փորձել է դերասանության, մանկավարժության ասպարեզներում, հոդվածներ է գրել քաղաքատնտեսական, գյուղատնտեսական թեմաներով։ 1844 թվականից սկսել է լրջորեն զբաղվել գրական աշխատանքով. հիմնականում բանաստեղծություններ է գրել։ Ակտիվորեն մասնակցել է «Մարտյան երիտասարդություն» հասարակական-գրական շարժմանը, որի առաջնորդը անվանի բանաստեղծ Շանդոր Պետեֆին էր։ Հունգարիայում բռնկված հեղափոխության օրերին (1848-1849 թթ.) զենքը ձեռքին՝ ընդգրկվել է հեղափոխական պայքարում։ Ապստամբության ճնշվելուց հետո, որպես պատիժ, նրան հարկադրել են իբրև շարքային զինվոր ծառայել ավստրիական բանակում։ Ավարտելով ծառայությունը՝ 1853 թվականից վերջնականապես նվիրվել է գրական աշխատանքին։ Վերջին տարիներին գրած չափածո ստեղծագործություններում գերակայում է իրապաշտական ոգին՝ համեմված թունդ հոռետեսությամբ։
Վախճանվել է կյանքի 70-րդ տարում, հուղարկավորվել Բուդապեշտի «Կերեպեշի» գերեզմանատանը։


== Երկերի ընտրանի ==
«Արքայազն Բելան» (պատմվածք) / Bèlakiràlyfi (1854)
«Բանաստեղծություններ» / Költemènyek (1856)
«Նոր երգեր» / Ujdalok (1858)
«Փոթորկի արձագանքները» / Viharhangok (1860)
«Մանր բանաստեղծություններ» / Kisebb Költemènyek (1872)
«Ալֆրեդի սիրավեպը» (պատմվածք) / Alfred regénye (1875)
«Գիսաստղը» (բանաստեղծություն)/ Az üstökös (1882)
«Մենակություն» (բանաստեղծություն)/ Magãny (1883)
«Իլդիկո» (ողբերգություն)/ Ildiko
«Թխկին» (չափածո հեքիաթ) / Jàvorta
«Հանդիպումներ» (ակնարկներ)/ Találkozások


== Հրատարակություններ ==
Összes művei. — Bdpst, 1940.
Összes versei. — Bdpst, 1955.


== Գրականություն ==
Малая советская энциклопедия / Гл. ред. Б. А. Введенский. (Третье издание), Т. 2 — М.: Большая советская энциклопедия, 1960. — с. 103
Komlós A., Vajda János. — Bdpst, 1956.


== Ծանոթագրություններ ==
Ռեշիցա

Ռեշիցա (ռումիներեն՝ Reşiţa), քաղաք Ռումինիայի հարավ-արևմուտքում։ Կարաշ Սևերին գավառի վարչական կենտրոնն է։ 84 678 բնակչություն (2007)։ Տրանսպորտային հանգույց։ Խոշորագույն ձեռնարկությունը մետալուրգիական կոմբինատն է։ Կան ծանր մեքենաշինություն, քիմիական, սննդի արդյունաբերություն, շինանյութերի արտադրություն։
Դոմաժլիցեի շրջան

Դոմաժլիցեի շրջան (չեխ․՝ Okres Domažlice), շրջան Չեխիայի Պլզենի երկրամասում։ Վարչական կենտրոնն է Դոմաժլիցե քաղաքը։ Տարածքը 1123,46 է։ Բնակչությունը՝ ▲54 391 մարդ (հունվարի 1, 2022)։ Շրջանի կազմի մեջ է մտնում 85 համայնք։


== Ծանոթագրություններ ==
Ալիստեր Բրաունլի

Ալիստեր Էդվարդ Բրաունլի (անգլ.՝ Alistair Edward Brownlee, ապրիլի 23, 1988(1988-04-23), Դյուսբերի, Կիրկլիս, Արևմտյան Յորքշիր, Անգլիա, Միացյալ Թագավորություն), բրիտանացի բազմամարտիկ, 2012 թվականի օլիմպիական չեմպիոն, 2009 և 2011 թվականների աշխարհի չեմպիոն՝ բացարձակ հաշվարկում։ 


== Կրթությում ==
Ալիստերը միջնակարգ կրթություն է ստացել Բրեդֆորդում, իսկ հետո ընդունվել է Քեմբրիջի համալսարան։ Սակայն 2006 թվականին թողել է կրթությունը մարզական գործունեության համար։ Նա ընդունվել է Լիդսի քաղաքային համալսարան և ստացել է ֆիզիոլոգիայի և սպորտային գիտությունների աստիճան։


== Սպորտային գործունեություն ==

Առաջին անգամ Ալիստերը մասնակցել է 2008 թվականի Ամառային Օլիմպիական խաղերին և զբաղեցրել է 12-րդ տեղը։ Նույն մրցաշրջանում նա հաղթել է նաև մինչև 23 տարեկանների աշխարհի առաջնությունում։
2009 թվականին Ալիստերը նվաճել է աշխարհի չեմպիոնի իր առաջին տիտղոսը՝ հաղթելով համաշխարհային շարքի բոլոր հինգ փուլերում, որոնց մասնակցել է։ Բացի այդ, այդ տարի Ալիստերը հաղթել է նաև Եվրոպայի առաջնությունում՝ դառնալով Եվրոպայի չեմպիոն։
Հաջորդ տարվա սկզբին Ալիստերը վնասվածք էր ստացել (ազդրոսկրի կոտրվածք) և չէր կարող մրցույթներներին մասնակցել մինչև հունիս ամիսը, ինչը գրեթե անհնարին էր դարձրել աշխարհի չեմպիոնի իր տիտղոսի պաշտպանությունը, սակայն Ալիստերը կրկին նվաճել է Եվրոպայի առաջնությունը։
2011 թվականի համաշխարհային սերիայի առաջին փուլում Ալիստերն ընկել և գրավել էր 29-րդ տեղը, սակայն հաջորդ փուլերում ցուցաբերած լավ արդյունքը «ծածկել» էր հետ մնալը, ինչի արդյունքում Ալիստերը կրկին դարձել է աշխարհի չեմպիոն։ Ավելի ուշ այդ նույն տարում Ալիստերը երրորդ անգամ դարձել է Եվրոպայի չեմպիոն։
Ալիստերի կարիերայի գլխավոր հաջողությունը դարձել է Լոնդոնի Ամառային օլիմպիական խաղեր 2012-ում ոսկե մեդալի նվաճումը։


== Անձնական կյանք ==
Ալիստերն ունի երկու եղբայր։ Կրտսերը՝ Ջոնաթանը, որը նույնպես բազմամարտիկ է և  Լոնդոնի Ամառային օլիմպիական խաղեր 2012-ում նվաճել է 3-րդ մրցանակային տեղը։


== Ծանոթագրություններ ==


== Արտաքին հղումներ ==
«Պաշտոնական կայքէջ» (անգլերեն)։ Արխիվացված օրիգինալից 2012-10-03-ին 
«Triathlon.org-ում անձնական էջը» (անգլերեն)։ Արխիվացված օրիգինալից 2012-10-03-ին 
«Sports.ru-ում անձնական էջը»։ Արխիվացված օրիգինալից 2012-10-03-ին
Երևանյան բակ գարնանը

«Երևանյան բակ գարնանը», հայ անվանի նկարիչ Մարտիրոս Սարյանի 1928 թվականին ստեղծած կտավը։ Սարյանը այն վրձնել է Փարիզից վերադառնալուց հետո։ Կտավը գտնվում է Մարտիրոս Սարյանի տուն-թանգարանում։


== Նկարագրություն ==
Կտավում պատկերված է հին Երևանի մի անկյուն, ազգային ճարտարապետությանը բնորոշ երկհարկանի տնով, որն ուներ ներքին բակ նայող փայտյա պատշգամբ։
Պահպանվել է նկարչի գրառումը, որտեղ նա նկարագրում է այդ բակը.

Ցավոք, չպահպանվեց նաև նկարում պատկերված այս բակն ու տունը։ Նկարիչը հատուկ տեղ է հատկացնում պատշգամբի մոտ աճող կապտամանուշակագույն ծաղիկներով գլիցինիային, որը բազմիցս է գրավել Սարյանի ուշադրությունը։ Նրա 1910 թվականին ստեղծած «Գլիցինիան» Մոսկվայի Տրետյակովյան պատկերասրահի հավաքածուի զարդերից է։


== Ծանոթագրություններ ==
Զարնի

Զարնի, քարայր Հայկական լեռնաշխարհում, Լոռիում, Շերեկի ձորում, Կայան բերդի մոտ։ Անունը կապում են Զարեհ իշխանի անվան հետ։ Բավական խորն է, առջևից շարված է հաստ պատ։ Ներսում ջուր կա։ Այստեղ են ապաստանել բերդի շրջակա գյուղերի բնակիչները վտանգի ժամանակ։ Այստեղ են պահվել Հաղպատի մատենադարանի ձեռագրերի մեծ մասը։


== Ծանոթագրություններ ==
Պիոներսկոե (գյուղ, Նովոազովսկի շրջան)

Անվան այլ կիրառումների համար տե՛ս՝ ՊիոներսկոեՊիոներսկոե (ուկրաիներեն՝ Піонерське), գյուղ Ուկրաինայի Դոնեցկի մարզի Նովոազովսկի շրջանում։
2001 թվականի տվյալներով Պիոներսկոե գյուղում բնակվում էր 501 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժամհայր

Անվան այլ կիրառումների համար տե՛ս՝ Ժամհայր (այլ կիրառումներ)Ժամհայր (ծն. և մահ. թթ. անհտ.), XII դարի հայ ճարտարապետ։ 1181-ին կառուցել է Սանահինի վանքի Ամենափրկիչ եկեղեցու գավիթը, նորոգել եկեղեցու գմբեթը, ծածկը և պատերը։ Ժամհայրի անունը հիշատակված է գավթի հյուսիսարևելյան որմնասյան կամարի արձանագրությունում։


== Գրականություն ==
Ղաֆադարյան Կ., Սանահնի վանքը և նրա արձանագրությունները, Ե., 1957։
Բարխուդարյան Ս., Միջնադարյան հայ ճարտարապետներ և քարգործ վարպետներ, Ե., 1963։


== Տես նաև ==
Սանահինի վանք
Moon River

«Moon River» (անգլ. թարգմանաբար՝ «Լուսնային գետ»), Ջոնի Մերսերի խոսքերով Հենրի Մանչինիի երգը, որը գրվել է 1961 թվականին։ Այն կատարել է Օդրի Հեփբըրնը «Նախաճաշ Թիֆանիի մոտ» (1961) ֆիլմում և արժանացել է «Օսկար» մրցանակի՝ որպես ֆիլմի համար լավագույն երգ (1962), «Գրեմմի» մրցանակի՝ որպես տարվա լավագույն ձայնագրություն (1962) և «Գրեմմիի»՝ որպես տարվա լավագույն երգ (1962)։


== Ստեղծման պատմություն ==
Մերսերն ու Մանչինին այս երգը գրել են հատուկ Օդրի Հեփբըրնի համար՝ հաշվի առնելով նրա ոչ ուժեղ, բայց բավականին հաճելի վոկալային տվյալները։ Սկզբնապես երգի տեքստն սկսվել է այսպես. «I’m Holly, like I want to be / like Holly on a tree back home…», սակայն հետո այն փոխվել է։ Թեպետ ֆիլմն սկսվում է այս երաժշտական թեմայով, երգի բառերն առաջին անգամ հնչում են այն տեսարանում, երբ Պոլ «Ֆրեդ» Վարժակը (կերպարին մարմնավորել է Ջորջ Պեպարդը) հայտնաբերում է Հոլլի Գոլայթլին (Օդրի Հեփբըրնի հերոսուհուն)՝ ձեռքին կիթառ՝ հրդեհային սանդուղքին նստած «Moon river» երգելիս։
«Huckleberry friend» տողի առկայությունը (որը կարելի է թարգմանել որպես «մտերիմ» կամ բառացի «հապալասե» ընկեր)  Ջոնի Մերսերը Ազգային ռադիոյի «Fresh Air» շոուի ժամանակ Թերի Գրոսին հարցազրույցում մեկնաբանել է հետևյալ կերպ. մանուկ հասակում Մերսերը ընկերների հետ գնացել են գետի մոտ հապալաս հավաքելու։ Հեղինակը պարզաբանել է, որ այդ նոստալջիկ պահը ինքը հավերժացրել է լեգենդար երգի տեքստում։
Ինքը Մերսերը կարծել է, որ «Huckleberry friend» տողը ծագում է Մարկ Տվենի վիպակի հերոսի՝ Հեքլբերի Ֆինի անունից։ Հրատարակիչը քննադատել է երգը, որովհետև չի կարողացել հասկանալ, թե ինչ է նշանակում «Huckleberry» բառը։
Ֆիլմի տեսարանների նկարահանման ժամանակ ենթադրվել է, երգի կատարման տեսարանը կկտրեն ֆիլմի վարձութային տարբերակից, ինչին հետևել է Օդրի Հեփբըրնի անհապաղ արձագանքը. «Միայն իմ դիակի վրայով»։ Այս խոսակցությանը ներկաները հաստատել են, որ Paramount Pictures-ի պրոդյուսերներին բացատրության ժամանակ դերասանուհին օգտագործել է ավելի սուր արտահայտություններ։
Ինչպես էլ որ եղած լինի, դերասանուհու կատարմամբ երգը ներառվել է ֆիլմի օրիգինալ սաունդթրեքների մեջ, թեպետ երաժշտական թեման թողարկվել է սինգլով և նույնիսկ ընդգրկվել տարվա գլխավոր 40 հիթերի ցանկում։ Ավելի ուշ՝ 1993 թվականին՝ Օդրի Հեփբըրնի մահից մեկ ամիս անց, թողարկվել է ալբոմ «Music from the Films of Audrey Hepburn» գրությամբ։


== Երգի տեքստ ==


== Երգի տարբերակներ ==
Հետագայում երգի հաջողված ձայնագրություն է արել Էնդի Ուիլյամսը։ Շատ այլ երաժիշտներ, ինչպես՝ Ֆրենկ Սինատրան, Լուի Արմսթրոնգը, Պերի Կոմոն, Փոլ Անքան, Սառա Վոանը, Սառա Բրայթմանը, Էրտա Կիտը, Ջուդի Գառլենդը, Բրեդլի Ջոզեֆը, Բարբրա Ստրեյզանդը, Էլթոն Ջոնը, Morrissey-ը, R.E.M.-ը, Անդրեա Ռոսը, Ջոն Բառոումանը, Էյդի Գորմեն, Պոլ Պոթսը, Ելենա Կամբուրովան, Կրիստիան Կոստովը, Սվյատոսլավ Վակարչուկը, Ջեյքոբ Կոլյերը, Ֆրենկ Օուշենը, ևս կատարել են այս երգը։ Չնայած Ուիլյամսի և շատ այլ կատարողների ու խմբերի հաջողությանը՝ շատերը կարծում են, որ Հեփբըրնի պարզ կատարումը լավագույնն է։


== Ծանոթագրություններ ==


== Արտաքին հղումներ ==
Երգը Օդրի Հեփբըրնի կատարմամբ YouTube-ում
Երգը Ֆրենկ Սինատրայի կատարմամբ YouTube-ում
Երգը Էնդի Ուիլյամսի կատարմամբ YouTube-ում
Երգը Լուի Արմսթրոնգի կատարմամբ YouTube-ում
Երգը Պերի Կոմոյի կատարմամբ YouTube-ում
Երգը Կրիստիան Կոստովի կատարմամբ YouTube-ում
Երգը Ջեյքոբ Կոլյերի կատարմամբ YouTube-ում
Եկատերինա Մաքսիմովա

Եկատերինա Սերգեևնա Մաքսիմովա (ռուս.՝ Екатери́на Серге́евна Макси́мова, փետրվարի 1, 1939(1939-02-01)[…], Մոսկվա, ՌԽՖՍՀ, ԽՍՀՄ - ապրիլի 28, 2009(2009-04-28)[…], Մոսկվա, Ռուսաստան), բալետի ռուս խորհրդային դերասանուհի։ ԽՍՀՄ ժողովրդական արտիստուհի (1973)։
1958 թվականին ավարտել է Մոսկվայի պարարվեստի ուսումնարանը (Ե․ Գերդտի դասարանը)։ Նույն թվականից՝ Մեծ թատրոնի մենապարուհի։ Լավագույն դերապարերից են՝ Ժիզել (Ադանի «Ժիզել»), Կիտրի (Մինկուսի «Դոն Կիխոտ»), Ֆրիգիա (Խաչատրյանի «Սպարտակ», լենինյան մրցանակ, 1975), Բաքոսուհի (Գունոյի «Վալպուրգյան գիշեր»), Օդետա-Օդիլիա (Չայկովսկու «Կարապի լիճը»)։ Հանդես է եկել նաև «Պիգմալիոն» (1978) հեռուստատեսային ֆիլմ-բալետում։ Դերապարերից շատերը Մաքսիմովան պատրաստել է Գ․ Ուլանովայի ղեկավարությամբ։ Հյուրախաղերով հանդես է եկել Փարիզում, Լոնդոնում, Նյու Յորքում, Չիկագոյում, Տոկիոյում և այլուր։ Երևանում հանդես է եկել 1967 թվականին։ Մաքսիմովային շնորհվել է Ա․ Պավլովայի անվան մրցանակ (1969)։


== Ծանոթագրություններ ==
Լամ (Արդեշի գավառ)

Լամ (ֆր.՝ Lemps), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 754 մարդ, բնակչության խտությունը` 61.90 մարդ/կմ²։ Բնակավայրը զբաղեցնում է 12.18 կմ² տարածք։


== Աշխարհագրություն ==
Գտնվում է Փարիզ քաղաքից 460 կմ հարավ-արևելք, Լիոն քաղաքից` 75 կմ հարավ, Պրիվա քաղաքից` 45 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 524 աշխատունակ (15-64 տարեկան) բնակիչ, որոնցից ակտիվ էին 372-ը, իսկ ոչ ակտիվները` 152։ Ակտիվության ցուցանիշը կազմում է 71,0 %։ 372 աշխատունակ մարդկանցից աշխատել է 338 անձ (182 տղամարդ և 156 կին)։ Գործազուրկ են եղել 34 անձ (16 տղամարդ և 18 կին)։ 152 անաշխատունակներից 53-ը եղել են աշակերտներ կամ ուսանողներ, 57-ը` թոշակառուներ, իսկ 42-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մենտրիդա

Մենտրիդա (իսպ.՝  Méntrida), մունիցիպալիտետ Իսպանիայում։ Գտնվում է Տոլեդո պրովինցիայի Կաստիլիա Լա Մանչա ինքնավար համայնքի կազմում։ Մունիցիպալիտետը գտնվում է Տոռիխոս շրջանում։ Տարածքը կազմում է 87 կմ2, բնակչությունը` 4780 մարդ (2010 թվականի տվյալներով)։ Պրովինցիայի վարչական կենտրոնից գտնվում է 54 կմ հեռավորության վրա։
Համայնքի հովանավոր սուրբն է Նատիվիդադը։


== Արտաքին հղումներ ==
պաշտոնական կայք Archived 2007-04-03 at the Wayback Machine.
Diputación de Toledo
Descripción del Escudo
(5863) Տարա

(5863) Տարա (անգլ.՝ Tara), աստերոիդ ամուրի ընտանիքում։ Հայտնաբերվել է 1983 թվականի սեպտեմբերի 7-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 2,220476 ա. մ., առավելագույնը մոտենում է 1,0939 ա. մ. հեռավորության վրա և հեռանում 3,3471 ա. մ., իսկ Երկրի ուղեծրին Տարա աստերոիդը նվազագույնը մոտենում է 0,2327 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1208,56 երկրային օրվա ընթացքում, իր ուղեծրով շարժվելով միջինում 0,297876 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 19,47° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5863) Տարա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բասարգեչարի դաշտ

Բասարգեչարի, դաշտ Սևանա լճի հարավարևելյան կողմում։ Տարածքով մոտավորապես համապատասխանում է Հայաստանի այժմյան Վարդենիսի շրջանին։ Բարձրությունը ավելի քան 1916 մ։ Սևանա լճի ջրի բացթողման հետևանքով Բասարգեչարի դաշտը բավականաչափ ընդարձակվել է։ Լճից ազատված տարածքում կատարվել է անտառատնկում։ Սևահողային տափաստան է, խիստ կլիմայական պայմաններով։ Հայաստանի հացահատիկային շրջաններից է։


== Ծանոթագրություններ ==
Պերվոմայսկի շրջան (Յարոսլավլի մարզ)

Անվան այլ կիրառումների համար տե՛ս՝ Պերվոմայսկի շրջան (այլ կիրառումներ)Պերվոմայսկի շրջան (ռուս.՝ Первомайский муниципальный район), մունիցիպալ շրջան Ռուսաստանի Դաշնության Յարոսլավլի մարզում։
Ստեղծվել է 1929 թվականին։ Վարչական կենտրոնը՝ Պրեչիստոե։


== Աշխարհագրություն ==
Շրջանի տարածքի մակերեսը կազմում է 2270 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 11916 մարդ։ Բնակչության խտությունը կազմում էր 5,25 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սպարտակ Սեյրանյան

Սպարտակ Արմենակի Սեյրանյան (մայիսի 23, 1963(1963-05-23), Ախալքալաքի շրջան, Սամցխե-Ջավախեթի մարզ, Վրացական ԽՍՀ, ԽՍՀՄ), քաղաքական-հասարակական գործիչ։


== Կենսագրություն ==
1986 թվականին ավարտել է Երևանի պետական համալսարանի պատմության ֆակուլտետը, ստացել պատմաբանի, պատմության և հասարակագիտության ուսուցչի որակավորում։ 1980-1981 թվականներին աշխատել է «Երազ» գործարանում, 1986-1989 թվականներին՝ Հայաստանի Ազգագրության պետական թանգարանի գիտաշխատող, 1993-1997 թվականներին` «Ազգային հարցի և գենոցիդի ուսումնասիրման կենտրոն» հասարակական կազմակերպության գործադիր տնօրեն, 1997-2001 թվականներին`«Հայոց աշխարհ» օրաթերթի լրագրող և փոխխմբագիր։ 2001-2006 թվականներին աշխատել է «Նորավանք» գիտակրթական հիմնադրամում, 2004-2006 թվականներին՝ ՀՅԴ Հայաստանի ԳՄ «Երկիր» պաշտոնաթերթի գլխավոր խմբագիր։
2006 թվականի հունիսի 14-ին ՀՀ ԱԺ պատգամավոր է ընտրվել ՀՅԴ համամասնական ընտրացուցակով։ Եղել է ԱԺ պաշտպանություն, ազգային անվտանգության և ներքին գործերի մշտական հանձնաժողովի անդամ։ ՀՅԴ խմբակցության անդամ է, ՀՅԴ անդամ։ 2008 թվականի հունիսի 2-ին ՀՀ Նախագահի հրամանագրով նշանակվել է Հայաստանի Հանրապետության կրթության և գիտության նախարար։
2009 թվականի մայիսի 12-ին ՀՀ Նախագահի հրամանագրով ազատվել է Հայաստանի Հանրապետության կրթության և գիտության նախարարի պաշտոնից՝ իշխանական կոալիցիայից ՀՅԴ դուրս գալու կապակցությամբ։


== Ծանոթագրություններ ==
Հարավային Ավստրալիայի պատկերասրահ

Հարավային Ավստրալիայի պատկերասրահ (անգլ.՝ Art Gallery of South Australia, AGSA), Ավստրալիայի Հարավային Ավստրալիա նահանգի գեղարվեստի երեք կարևոր կենտրոններից մեկը։ Գտնվում է Ադելաիդա քաղաքի հյուսիսային տերասի մշակութային բուլվարում։ Հավաքածուն կազմում է 35000 նմուշ։ Վիկտորիայի ազգային պատկերասրահից հետո երկրորդ ամենամեծ պետական հավաքածուն ունեցող պատկերասրահն է։ Մինչև 1967 թվականը կոչվել է Հարավային Ավստրալիայի ազգային պատկերասրահ։
Պատկերասրահը գտնվում է Հարավային Ավստրալիայի պետական գրադարանին, Հարավային Ավստրալիայի թանգարանին և Ադելաիդայի համալսարանին կից, համարվում է Ադելաիդայի հյուսիսային տերասի մաս։ 2011 թվականին ունեցել է 712994 այցելու։ Պատկերասրահի հավաքածուն ամեն տարի ներկայացվում է նաև շրջիկ ցուցահանդեսների տեսքով՝ նպաստելով տարածքային պատկերասրահների շրջիկ ցուցահանդեսներին։


== Պատմություն ==
Պատկերասրահը հիմնադրվել է 1881 թվականին և Կլարենսի դուքս Ալբերտ Վիկտորիև Ջորջ V-ի կողմից  բացվել է Հանրային գրադարանի երկու սենյակներում։ Պատկերասրահի ներկայիս շենքը թվագրվում է 1900 թվական, ընդլայնվել, ընդարձակվել է 1936 և 1962 թվականներին։ Հետագա վերանորոգման և ընդլայնման արդյունքում (1996 թվական) շենքն ունեցավ ժամանակակից ցուցադրման տարածք։


== Հավաքածու ==

Պատկերասրահը հայտնի է ավստրալիական արվեստի հավաքածուներով, մասնավորապես բնիկ ավստրալիական և գաղութային արվեստի, բրիտանական արվեստի, այդ թվում պրեռաֆայելիտների, արվեստագետներ Էդվարդ Բյորն Ջոնսի, Ուիլյամ Հոլման Հանտի, Դանթե Գաբրիել Ռոսսետտիի, Ուիլյամ Մորիսի և ճապոնական արվեստի հավաքածուներով։
Պատկերասրահն ունի Հեյդելբերգյան դպրոցի կաևոր գործեր, այդ թվում արվեստագետներ Թոմ Ռոբերտսի «A break away!» (Դադար), Չարլզ Կոնդերի «Արձակուրդ Մենտոնում», Արթուր Սթրիտոնի «Դեպի Թեմփլսթով»։ 20-րդ դարի կեսերը ներկայացված են նկարիչներ Ռասել Դրիսդեյլի, Արթուր Բոյդի, Մարգարեթ Պրետսոնի, Բեսի Դեյվիդսոնի, Սիդնեյ Նոլանի աշխատանքներում։ Եվրոպական լանդշաֆտային աշխատանքներից ներկայացված են Յակոբ վան Ռյոյսդալի, Սալոմոն վան Ռյոյսդալի, Ժոզեֆ Ռայթի ստեղծագործությունները։
Բրիտանական դիմանկարիչներից ներկայացված են Ռոբերտ Պիկը, Անտոնիս վան Դեյքը, Պիտեր Լելին, Թոմաս Գեյնսբորոն։
Ներկայացված են նաև Ֆրանցիսկո Գոյայի, Ֆրանչեսկո Գվարդիի, Պոմպեո Բատոնիի և Ժան Բատիստ Կամիլ Կորոյի ստեղծագործությունները, Օգյուստ Ռոդենի, Հենրի Մուրի, Բարբարա Հեփուրթի, Ջեյկոպ Էփսթեյնի քանդակները։


=== Արվեստի գործեր ===
Ուիլյամ Հոլման Հանտ, «Քրիստոսն ու երկու Մարիամները», (1847), Հարության առած Քրիստոսն ու երկու Մարիամները Հովսեփի պարտեզում (1897)
Ջոն Կոլիեր, Դելֆիի քրմուհի (1891)
Ջոն Ուիլյամ Ուոթերհաուս, Circe Invidiosa (1892), Հոնորիոս կայսեր ֆավորիտները (1883)


== Ծանոթագրություններ ==
Հունաստանի քաղաքների ցանկ

Հունաստանում չկա բնակավայրերի՝ քաղաքների ու գյուղերի բաժանման հստակ համակարգ։ Հիմնական ցուցանիշը համարվում է բնակչության քանակը։ Հունաստանի վիճակագրության ազգային բյուրոն (Εθνική Στατιστική Υπηρεσία Ελλάδος) քաղաքներ (πόλεις) է համարում 10 000-ից ավելի բնակչություն ունեցող բնակավայրերը, ոչ մեծ քաղաքներ (κωμοπόλεις)` 2000-9999 բնակչություն և գյուղեր (χωριό)` 2000-ից պակաս բնակչություն ունեցող բնակավայրերը։
2011 թվականի մարդահամարի տվյալներով՝ Հունաստանում կան 65 քաղաքներ, որոնք ունեն 14000-ից ավելի բնակչություն։ 


== Արտաքին հղումներ ==
National Statistical Service of Greece: Ανακοίνωση προσωρινών αποτελεσμάτων Απογραφής Πληθυσμού 2011, 22 Ιουλίου 2011.
Resident population census2011 Archived 2015-10-16 at the Wayback Machine.
Map
Greek city guides Archived 2016-04-28 at the Wayback Machine.


== Ծանոթագրություններ ==
Պորի

Պորի (ֆիններեն՝ ˈpori, շվեդերեն՝ Björneborg [bjœːrneˈborj] ( ); լատ.՝ Arctopolis), քաղաք և համայնք Ֆինլանդիայի արևմտյան մասում՝ Կոկեմակի գետի էստուարիայում, Բոտնիական ծովածոցից մոտավորապես 10, Տամպերե քաղաքից՝ 110, Տուրկուից՝ 140, մայրաքաղաք Հելսինկիից՝ 241 կիլոմետր հեռավորության վրա։ Սատակունտա շրջանի և դրա Պորի ենթաշրջանի վարչական կենտրոնն է։ Հիմնադրվել է 1558 թվականին դուքս Յոհանի կողմից, ով հետագայում դարձել է Շվեդիայի Յոհան III թագավորը։
Քաղաքն զբաղեցնում է 2․062 քառակուսի կիլոմետր տարածք, որից 870,01 քառակուսի կիլոմետրը ջրածածկ է։ 2021 թվականի դեկտեմբերի 31-ի տվյալներով բնակչության թվաքանակը եղել է 83․491, բնակչության խտությունը կազմել է 100,1 մարդ/կմ2։ Բնակչության թվաքանակով Ֆինլանդիայում զբաղեցնում է 7-րդ տեղը․ 1952 թվականին այդ ցուցանիշով եղել է հինգերորդը՝ հաջորդելով Հելսինկիին, Տուրկուին, Տամպերեին և Լահտիին։  
Պորին համբավվել է Եվրոպայի ամենահին ջազային փառատոնով, առաջին ֆիննալեզու թատրոնով, մանրավազ լողափերով, տափօղակով հոկեյի Porin Ässät ակումբով, FC Jazz ֆուտբոլային ակումբով, որը երկու անգամ նվաճել է Ֆինլանդիայի չեմպիոնի տիտղոսը, ինչպես նաև արագ սննդի տեղական տեսակով՝ porilainen-ով։ Իր տարեգրության ընթացքում բնակավայրը ինն անգամ հրո ճարակ է դարձել։
Պորիի զինանշանը 1931 թվականի դեկտեմբերի 11-ին հաստատել է Ֆինլանդիայի այն ժամանակվա նախագահ Պ․ Սվինհուֆվուդը։ Զինանշանին առկա է քաղաքի հիմնադիր դուքս Յոհանի կարգախոսը՝ deus protector noster ։
Պորիի տեսարժան վայրերից է Յուզելիուսի դամբարանը, որի ձևավորումը կատարել է ծննունդով պորիացի ֆինն նկարիչ Աքսելի Գալեն-Կալելան։


== Ժողովրրդագրություն ==
Քաղաքի բնակչության 98 տոկոսից ավելին ֆիննախոս է։ Շվեդերենը մայրենի լեզու է հայտարարել բնակիչների 0,5 տոկոսը։ Քաղաքի և Սատակունտա շրջանի շվեդ փոքրամասնության համար Պորիում գործում են շվեդական դպրոց և շվեդական մշակույթի ակումբ։ 


== Կլիմա ==


== Քույր քաղաքներ ==
Պորիի քույր քաղաքներն են՝

 Գերմանիա, Բրեմերհաֆեն, 1967 թվականից
 Հունգարիա, Էգեր, 1973 թվականից
 Լեհաստան, Կոլոբժեգ, 1975 թվականից
 Ֆրանսիա, Մակոն, 1990 թվականից
 Նորվեգիա, Պորսգրուն, 1956 թվականից
 Լատվիա, Ռիգա, 1965 թվականից
 Գերմանիա, Շտրալզունդ, 1968 թվականից
 Շվեդիա, Սունդսվալ, 1940 թվականից
 Դանիա, Սյոներբորգ, 1952 թվականից


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==

City of Pori – Պաշտոնական կայքէջը
«Björneborg»։ Encyclopædia Britannica (11th ed.)։ 1911